અમદાવાદ: અમદાવાદ મ્યુનિસિપલ કોર્પોરેશનના સત્તાવાળાઓની બેદરકારીથી કોટ વિસ્તારમાં પાણીજન્ય રોગચાળો હાહાકાર મચાવ્યો છે. કોટ વિસ્તારમાં ઠેરઠેર ગટરો ઊભરાયેલી હોઇ દૂષિત પાણીની સમસ્યા વકરી છે. ખાડિયા વોર્ડની રતન પોળ, નાગોરી પોળ, શેઠની પોળ, વાઘણ પોળ જેવી પોળોમાં નાગરિકો છેલ્લા દશ દિવસથી ગંદું અને દુર્ગંધ મારતું પાણી પીવા વિવશ બન્યા છે. જેની તંત્રના ઊચ્ચ અધિકારીઓ સુધી ફરિયાદ કરાઇ છે તેમ છતાં હજુ પણ સ્થિતિ યથાવત્ છે.